

|  |  |
| --- | --- |
| Maksejõuetuse teenistus  E-post: info@konkurentsiamet.ee | 12.02.2025  Tsiviilasi nr 2-24-16622 |

**Ettepanek avalikuks uurimiseks**

Harju Maakohtu menetluses on Asti OÜ (registrikood 16700159) pankrotiavaldus.

Kohus tegi pankrotiseaduse (Pankrs) § 30 lg 1 alusel deposiidimääruse, kuid huvitatud isikud deposiiti tasunud ei ole ning kohus peaks menetluse lõpetama raugemisega.

Ajutise halduri aruande kohaselt moodustavad võlgniku kohustused vähemalt 70 621,47 eurot. Vara, mille arvelt oleks võimalik tasuda pankrotimenetluse kulusid ja kohustusi võlgnikul puudub.

Ajutine pankrotihaldur märgib, et võlgnik ja HITS Investments OÜ, registrikood 14435374, on sõlminud 31.10.2024 kokkuleppe, mille kohaselt tasaarveldati üüripinnal olev võlgniku inventar võlgniku kommunaal ja kõrvalkulude ning üürivõlgnevusega. Inventari maksumuseks lepiti kokku 5 000 eurot (lisandus käibemaks). Tasaarvelduse järgselt jäi võlgniku kommunaal ja kõrvalkulude ning üürivõlgnevuseks kokku 11 051,64 eurot. Antud juhul ei ole üürileandja HITS Investments OÜ rakendanud üürileandja pandiõigust, vaid on varad omandanud võlgnikuga sõlmitud kokkuleppe alusel. Eeltoodu vajaks edasises pankrotimenetluses täiendavat analüüsi ning hindamist, sh kas võlgnik on hinnanud vara väärtuse turutingimustele vastavalt ning kas tehing vastab võlgniku ja kõigi võlausaldajate huvidele. Esineda võib tagasivõitmise võimalus vastavalt PankrS § 110jj.

**Kohus teeb teile eeltoodu ja PankrS § 30 lg 5 alusel ettepaneku esitada avaldus võlgniku pankrotimenetluse läbiviimiseks avaliku uurimisena. Avaldust ootab kohus hiljemalt 12.03.2025.**

Lugupidamisega

/*allkirjastatud digitaalselt*/

Priit Lember

Kohtunik